जुडो टोली किर्गिस्तान जाने
नेपालका दुई जुडो खेलाडीले एसिया ओपन बिस्केक जुडो च्याम्पियनसिपमा प्रतिस्पर्धा गर्ने भएका छन् । जुन ९ देखि ११ सम्म हुने प्रतियोगितामा १–१ महिला/पुरुष खेलाडीले भाग लिनेछन् ।
काठमाडौँ — नेपालका दुई जुडो खेलाडीले एसिया ओपन बिस्केक जुडो च्याम्पियनसिपमा प्रतिस्पर्धा गर्ने भएका छन् । जुन ९ देखि ११ सम्म हुने प्रतियोगितामा १–१ महिला/पुरुष खेलाडीले भाग लिनेछन् ।पुरुष ६६ केजीमुनि इन्द्रबहादुर श्रेष्ठ र महिला ७० केजीमुनि पुनम श्रेष्ठले प्रतिस्पर्धा गर्नेछन् । दुवै १३ औं दक्षिण एसियाली खेलकुद (साग) का पदक विजेता हुन् । सागमा इन्द्रले रजत र पुनमले स्वर्ण जितेका थिए ।प्रशिक्षकमा पदमबहादुर बुढाथोकी र व्यवस्थापकमा नेपाल जुडो संघका सदस्य धर्मरत्न पछाईं छन् । नेपाल जुडो संघका अध्यक्ष एवं जेयुए एडुकेसन कोचिङका निर्देशक दीपकहर्ष वज्राचार्य पनि टोलीसँगै बुधबार बिस्केक जानेछन् ।